
    Republika Hrvatska
Trgovački sud u Osijeku
    Osijek, Zagrebačka 2					Poslovni broj: 14 St-215/18-68
   										


R E P U B L I K A  H R V A T S K A 

R J E Š E N J E


	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga predlagatelja Tomislav Korman, Osijek, Biđska 20, OIB 64302522506 i Josip Korman, Bapska, Augusta Šenoe 6, OIB 74444561496, kojega zastupa punomoćnik Stjepan Širić odvjetnik u Osijeku, za otvaranje predstečajnog postupka nad dužnikom MENS-KORMAN GRUPA d.o.o. za trgovinu i usluge, Bapska, A. Šenoe 6, MBS 030111226, OIB 04436522142, dana 18. prosinca 2018.


r i j e š i o  j e


Odbacuje se prijedlog predlagatelja zakonskog zastupnika dužnika Tomislav Korman, Osijek, Biđska 20, OIB 64302522506 i Josipa Korman, Bapska, Augusta Šenoe 6, OIB 74444561496 od 8. listopada 2018. za povrat u prijašnje stanje te ponavljanje postupka, te dopuna istog od 11. listopada 2018., kao nedopušteni.


Obrazloženje


Predlagatelji Tomislav Korman, Osijek, Biđska 20, OIB 64302522506 i Josip Korman, Bapska, Augusta Šenoe 6, OIB 74444561496 su dana 5.03.2018., kao zakonski zastupnici dužnika MENS-KORMAN GRUPA d.o.o. za trgovinu i usluge, Bapska, A. Šenoe 6, MBS 030111226, OIB 04436522142, podnijeli pojedinačno prijedloge za otvaranje predstečajnog postupka nad predmetnim dužnikom.

Kako su bile ispunjene pretpostavke za otvaranje predstečajnog postupka propisane čl. 4. Stečajnog zakona (NN 71/15 i 104/17, dalje: SZ), sud je temeljem odredbe čl. 33. i 34. SZ rješenjem poslovnog broja St-218/18-11 od 9.04.2018. otvorio predstečajni postupak nad predmetnim dužnikom.


Budući su tijekom postupka nastupile pretpostavke  propisane odredbom čl. 64. st. 1. t. 3. SZ, sud je obustavio otvoreni predstečajni postupak svojim rješenjem poslovnog broja St-215/18-41 od 7.09.2018.

Nakon toga predlagatelji su 13.09.2018. podnijeli prijedlog za izuzeće povjerenika i prijedlog za povrat u prijašnje stanje te ponavljanje postupka.

Sud je svojim rješenjem poslovnog broja St-215/18-45 od 14.09.2018. odbacio prijedlog za izuzeće povjerenika, a rješenjem poslovnog broja St-215/18-46 od 14.09.2018. odbacio prijedlog za povrat u prijašnje stanje te ponavljanje postupka.

Predlagatelji su 19.09.2018., 21.09.2018. i 26.09.2018. uložili žalbe na sva tri prethodno navedena prvostupanjska rješenja, te je nakon isteka rok za podnošenja odgovora povjerenika na žalbu, 11.10.2018. cijeli spis dostavljen drugostupanjskom sudu na odlučivanje povodom izjavljenih žalbi.

Drugostupanjski sud, Visoki trgovački sud u Zagrebu je svojim rješenjima, koja su 10.12.2018. zaprimljena na Trgovačkom sudu u Osijeku, potvrdio sva tri prvostupanjska rješenja i to rješenjima od 28.11.2018. poslovnog broja Pž-6094/2018-3 prvostupanjsko rješenje poslovnog broja St-215/18-41 od 7.09.2018., Pž-6094/2018-4 prvostupanjsko rješenje poslovnog broja St-215/18-45 od 14.09.2018. i Pž-6094/2018-5 prvostupanjsko rješenje poslovnog broja St-215/18-46 od 14.09.2018.

Predlagatelji zakonski zastupnici dužnika Tomislav Korman, Osijek, Biđska 20, OIB 64302522506 i Josipa Korman, Bapska, Augusta Šenoe 6, OIB 74444561496, zastupan po punomoćniku Stjepanu Širiću odvjetniku u Osijeku, su dana 9.10.2018. ponovo podnijeli prijedlog za povrat u prijašnje stanje te ponavljanje postupka, te dana 11.10.2018. dopunu istog.

Kako je o prvo podnesenom prijedlog za povrat u prijašnje stanje te ponavljanje postupka, prvostupanjski sud svojim rješenjem poslovnog broja St-215/18-46 od 14.09.2018., koje je potvrđene rješenjem drugostupanjskog suda, Visokog trgovački sud u Zagrebu, poslovnog broja Pž-6094/2018-5 od 28.11.2018., odlučio i odbacio prijedlog, te je ova stvar pravomoćno presuđena sukladno odredbi čl. 288. Zakona o parničnom postupku (NN 53/91, 91/92, 58/93, 112/99, 88/01, 117/03, 88/05, 02/07, 84/08, 96/08, 123/08, 57/11, 148/11, 25/13 i 89/14, dalje: ZPP) u vezi s čl. 10. SZ, pa ovaj prijedlog treba odbaciti.

Također, čl. 11. st. 6. SZ propisano je da se u predstečajnom postupku ne može tražiti povrat u prijašnje stanje, a odredbom čl. 19. st. 8. SZ propisano je da se u predstečajnom postupku ne može podnijeti prijedlog za ponavljanje postupka.





Slijedom navedenoga odlučeno je kao u izreci temeljem odredbe čl. 288. st. 2. ZPP u vezi s čl. 10 SZ i čl. 11. st. 6. i čl. 19. st. 8. SZ.


U Osijeku 18. prosinca 2018.


Zapisničar:							        S u d a c :
Elizabeta Đeke	      				       mr. sc. Tihomir Kovačević
  

Uputa o pravnom lijeku: Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda (čl. 19. SZ-a).


D N A :
1. Predlagatelju Tomislav Korman, Osijek, Biđska 20
1. Predlagatelju Josip Korman, Bapska, Augusta Šenoe 6, po punomoćniku Stjepanu Širić odvjetniku u Osijeku	
1. Mrežna stranica e-Oglasna ploča sudova

